Na temelju članka 22. točke 8. Pravilnika o izradbi i obrani završnoga rada (Narodne novine, br. 118/09.) Školski odbor Ekonomske škole Požega na sjednici održanoj 21. prosinca 2009. godine donosi

POSLOVNIK

O RADU ŠKOLSKOG PROSUDBENOG ODBORA I

POVJERENSTVA ZA OBRANU ZAVRŠNOGA RADA

1. OPĆE ODREDBE

Članak 1.

Ovim Poslovnikom uređuje se sadržaj, način izradbe i obrane završnoga rada u sektoru Ekonomija, trgovina i poslovna administracija za učenike završnih razreda u programima ekonomist, komercijalist, prodavač i poslovni tajnik i u sektoru Turizam i ugostiteljstvo za učenike završnih razreda programa hotelijersko-turistički tehničar.

Članak 2.

Cilj je izradbe i obrane završnoga rada provjera, vrjednovanje i ocjenjivanje postignutih stručnih kompetencija učenika, odnosno pristupnika, stečenih obrazovanjem prema propisanim stručno-teorijskim i praktičnim dijelovima nastavnih planova i programa, čime stječu završnost u upisanome obrazovnom programu te uvjete za uključivanje na tržište rada.

Učenici i pristupnici, polaznici obrazovnih programa najmanje četverogodišnjega trajanja, izradbom i obranom završnoga rada stječu i pravo polaganja ispita državne mature.

1. ŠKOLSKI PROSUDBENI ODBOR I

POVJERENSTVO ZA OBRANU ZAVRŠNOGA RADA

Članak 3.

Pripremne i druge radnje u svezi s organizacijom i provedbom izradbe i obrane završnoga rada u Školi, provodi Školski prosudbeni odbor, a obranu završnoga rada provodi povjerenstvo za obranu završnoga rada.

II.1. ŠKOLSKI PROSUDBENI ODBOR

Članak 4.

1. Školski prosudbeni odbor čine:
   1. ravnatelj Škole koji je predsjednik Školskog prosudbenog odbora i
   2. predsjednici i članovi povjerenstava za obranu završnoga rada.
2. Članove Školskoga prosudbenog odbora iz stavka 1. ovoga članka imenuje ravnatelj, najkasnije do 30. studenoga za sve rokove u tekućoj školskoj godini.
3. Iznimno, ravnatelj neke članove Školskog prosudbenog odbora može imenovati i do početka provedbe obrane završnoga rada.
4. U sastav Školskog prosudbenog povjerenstva mogu biti imenovani i vanjski članovi koji nisu zaposlenici Škole, a izvode dio stručno-teorijskoga ili praktičnoga dijela nastavnog programa u Školi ili su voditelji učenika Škole za vrijeme provedbe praktične nastave izvan Škole, ili su članovi sektorskoga vijeća ili predstavnici tvrtki s kojima je Škola sklopila ugovor o suradnji.

Članak 5.

Školski prosudbeni odbor obavlja slijedeće poslove:

* utvrđuje popis učenika i pristupnika za obranu završnoga rada
* određuje zadaće i način rada povjerenstava za obranu završnoga rada te zaprima i pohranjuje pisane dijelove završnih radova
* osigurava prostorije za provođenje obrane završnoga rada
* nadzire provođenje i osigurava pravilnost postupka obrane završnoga rada
* informira učenike, odnosno pristupnike, o postupku provođenja obrane završnoga rada
* pravovremeno dostavlja rezultate obrane završnoga rada učenicima, odnosno pristupnicima
* vodi brigu u Školi o provedbi prilagođenoga postupka obrana završnoga rada za učenike, odnosno pristupnike s teškoćama
* utvrđuje opću ocjenu završnoga rada za svakog učenika, odnosno pristupnika, a na prijedlog povjerenstava za obranu završnoga rada.

Članak 6.

1. Sjednice Školskoga prosudbenog odbora saziva ravnatelj Škole.
2. Prosudbeni odbor može odlučivati ako je na sjednici nazočna većina članova.
3. Odluka prosudbenoga odbora pravovaljana je ako za nju glasuje većina od ukupnoga broja članova.

II.2. POVJERENSTVO ZA OBRANU ZAVRŠNOGA RADA

Članak 7.

1. Povjerenstvo za obranu završnoga rada čine:
   1. predsjednik
   2. dva ili četiri člana iz redova nastavnika struke od kojih jedan vodi zapisnik.
2. Ravnatelj imenuje predsjednike i članove povjerenstava za obranu završnoga rada istovremeno s imenovanjem članova Školskog prosudbenog odbora.
3. Iznimno, ravnatelj neke predsjednike i članove povjerenstava za obranu završnoga rada može imenovati i do trenutka početka provedbe obrane završnoga rada.
4. Za člana povjerenstva za obranu završnoga rada može biti imenovan i vanjski član, sukladno stavku 4. članka 4. ovoga Poslovnika.
5. Razrednik je član povjerenstva ukoliko je nastavnik strukovnih sadržaja.
6. Učenik ili pristupnik brani svoj završni rad pred povjerenstvom za obranu završnoga rada čiji je predsjednik ili član njegov mentor.

Članak 8.

Predsjednik povjerenstva za obranu završnoga rada obavlja slijedeće poslove:

1. provjerava uređenost ispitne prostorije
2. učenicima odnosno pristupnicima daje odgovarajuće upute za obranu završnoga rada i upozorava ih na pridržavanje propisanih pravila i uputa
3. u slučaju mogućih prekršaja učenika odnosno pristupnika, opominje ga, daje nalog za upis prekršaja u zapisnik te poslije provedenoga postupka obrane završnoga rada o tome obavještava predsjednika Školskog prosudbenog odbora
4. po završetku obrana potpisane zapisnike uručuje predsjedniku Školskog prosudbenog odbora.

Članak 9.

Povjerenstvo za obranu završnoga rada provodi postupak obrane završnoga rada pridržavajući se slijedećih pravila:

1. odlučuje u punom sastavu
2. većinom glasova utvrđuje:
   1. ocjenu izrade završnoga rada na prijedlog mentora određenoga učenika odnosno pristupnika
   2. ocjenu obrane završnoga rada
   3. opću ocjenu završnoga rada
3. Ako ocjena nije utvrđena većinom glasova povjerenstva za obranu završnoga rada, konačnu odluku o ocjeni donosi Školski prosudbeni odbor.

III. IZRADBA I OBRANA ZAVRŠNOGA RADA

Članak 10.

1. Izradba i obrana završnoga rada provodi se u organizaciji Škole sukladno Godišnjem planu i programu odnosno Školskom kurikulumu te vremeniku izradbe i obrane završnoga rada koji je njihov sastavni dio.
2. Vremenik izradbe i obrane završnoga rada sadrži rokove za izbor tema, izradbu i predaju završnoga rada, rokove obrane završnoga rada te datum uručivanja svjedodžbi o završnom radu.
3. Za zakonitost provedbe postupka izradbe i obrane završnoga rada odgovoran je ravnatelj Škole.

III.1. IZRADBA

Članak 11.

1. Izradba završnoga rada (u daljnjem tekstu: izradba) temelji se na sadržajima strukovnih predmeta u skladu s nastavnim planom i obrazovnim programom za pojedino zanimanje.
2. Izradba se sastoji od uratka koji može biti: projekt, prezentacija, složeniji ispitni zadatak i sl., sukladno nastavnom programu.
3. Izradbom se može smatrati uradak kojim je učenik sudjelovao na izložbi inovatorskih radova u zemlji ili inozemstvu tijekom svoga srednjeg obrazovanja i uradak kojim je učenik osvojio prvo, drugo ili treće mjesto na državnome natjecanju iz strukovnih predmeta, područja ili programa.

Članak 12.

1. Izradba se temelji na sadržajima strukovnih predmeta sukladno programu pojedinog zanimanja, i to:
2. Za učenike koji se obrazuju u programu EKONOMIST :
   1. Gospodarstvo
   2. Poduzetništvo
   3. Knjigovodstvo s bilanciranjem
   4. Dioničarsko gospodarstvo
   5. Marketing
   6. Novčarstvo
   7. Statistika
   8. Vježbovna tvrtka
   9. Marketing u turizmu
   10. Organizacijsko poslovanje
3. Za učenike koji se obrazuju u programu KOMERCIJALIST:
   1. Trgovinsko poslovanje
   2. Poduzetništvo
   3. Marketing
   4. Transport, špedicija i osiguranje
   5. Tehnika vanjskotrgovinskog poslovanja
   6. Osnove trgovačkog prava
   7. Poznavanje robe
   8. Poslovne komunikacije
   9. Računovodstvo
   10. Strukovne vježbe
4. Za učenike koji se obrazuju u programu POSLOVNI TAJNIK:
   1. Osnove poduzetništva i menadžmenta
   2. Poslovna psihologija
   3. Tehnika komuniciranja
   4. Radno pravo
   5. Trgovačko pravo
   6. Kompjutorska daktilografija s uredskim poslovanjem
   7. Tajničko poslovanje
5. Za učenike koji se obrazuju u programu PRODAVAČ:
   1. Trgovinsko poslovanje
   2. Poznavanje robe
   3. Promidžbene aktivnosti
6. Za učenike koji se obrazuju u programu HOTELIJERSKO-TURISTIČKI TEHNIČAR:
   1. Ugostiteljstvo
   2. Organizacija poslovanja poduzeća
   3. Turizam i marketing
7. Broj ponuđenih tema mora biti najmanje za 50% veći od ukupnog broja učenika u razrednom odjelu te ravnomjerno raspoređen na sve nastavnike/mentore.

Članak 13.

1. Mentor prati učenika tijekom pisanja teme te vodi evidenciju o datumu održanih konzultacija i napredovanju učenika tijekom pisanja teme.
2. Evidencija se vodi na konzultacijskom listu koji je sastavni dio ovoga Poslovnika.
3. Nakon obrane, konzultacijski list prilaže se zapisniku o završnome radu i postaje njegov sastavni dio.

Članak 14.

Učenici s teškoćama u razvoju izrađuju i brane završni rad uz primjenu prilagođene tehnologije i drugih uvjeta, prema uputama koje donosi nadležna agencija.

Članak 15.

1. Izradba treba sadržavati:
2. naslovnu stranicu
3. sadržaj
4. sažetak
5. uvod
6. glavni dio – razradu teme
7. zaključak
8. literaturu
9. priloge i
10. posljednju stranicu prilagođenu za upisivanje ocjena.
11. Pojedine točke izradbe opisane su u Uputama koje se nalaze u prilogu ovoga Poslovnika i njegov su sastavni dio.
12. Izradba sadrži najmanje 10 a najviše 15 stranica za učenike koji se obrazuju u četverogodišnjim programima a od 7 do 10 stranica za učenike koji se obrazuju u programu PRODAVAČ, uključujući od uvoda do zaključka, ne brojeći naslovnu stranicu, sadržaj i priloge.
13. Ukoliko se rad brani u obliku prezentacije u PowerPoint-u, broj slajdova ne može biti veći od 15 za učenike odnosno pristupnike koji se obrazuju u četverogodišnjim strukovnim programima i veći do 10 za učenike koji se obrazuju u programu PRODAVAČ.

III. 2. OBRANA

Članak 16.

Obrani završnoga rada (u daljnjem tekstu: obrani) može pristupiti učenik:

1. koji je uspješno završio zadnju obrazovnu godinu strukovnoga programa i
2. čiju je izradbu mentor prihvatio i za nju predložio pozitivnu ocjenu.

Članak 17.

1. Učenik odnosno pristupnik brani završni rad u obliku prezentacije ili javnoga nastupa pred povjerenstvom za obranu završnoga rada.
2. Obrana završnoga rada može trajati najviše 30 minuta.
3. Učenik odnosno pristupnik uspješno je obranio završni rad ukoliko je pozitivno ocijenjen i iz izradbe i iz obrane završnoga rada.

Članak 18.

1. Tijekom obrane završnoga rada vodi se zapisnik kojeg potpisuju predsjednik i svi članovi povjerenstva.
2. Predsjednik povjerenstva istoga dana popunjeni zapisnik predaje predsjedniku Školskog prosudbenog odbora.
3. Poslije završetka rada Školskog prosudbenog odbora zapisnici se pohranjuju u učeničke odnosno pristupničke pismohrane.

Članak 19.

Na prijedlog mentora, novu ocjenu za izradbu i obranu završnoga rada te opću ocjenu za svakoga učenika odnosno pristupnika može odrediti Školski prosudbeni odbor:

1. ako su utvrđeni prekršaji postupka ili druge okolnosti u provedbi izradbe ili obrane završnoga rada koje bi mogle utjecati na ocjenu
2. ako je njegov uradak nakon što ga je predao uništen ili izgubljen
3. ako iz opravdanih razloga nije branio rad u cijelosti
4. u drugim slučajevima, odlukom Školskog prosudbenog odbora.

Članak 20.

1. Učeniku odnosno pristupniku koji je uspješno obranio završni rad izdaje se svjedodžba o izradbi i obrani završnoga rada (u daljnjem tekstu: svjedodžba).
2. Svjedodžba je isprava kojom se potvrđuju stečene strukovne kompetencije i završetak srednjeg obrazovanja u strukovnom programu.
3. Svjedodžbu izdaje Škola a potpisuje je ravnatelj Škole.
4. PREKRŠAJI I MJERE

Članak 21.

1. Prekršaji učenika odnosno pristupnika na obrani završnoga rada su:
2. korištenje elektronskih odnosno drugih nedopuštenih sredstava

odboru u roku od 24 sata od završetka ometanje tijeka obrane

1. zamjena identiteta učenika odnosno pristupnika
2. postupci koji nisu u skladu s pozitivnim propisima te pedagoškom praksom.
3. U slučaju prekršaja iz stavka 1. ovoga članka, povjerenstvo može izreći slijedeće mjere:
4. opomenu
5. prekid obrane završnoga rada.

Članak 22.

1. Opomenu ili prekid obrane završnoga rada uz obrazloženje, član povjerenstva za obranu završnoga rada koji vodi zapisnik, upisuje u zapisnik o obrani završnoga rada.
2. U slučaju utvrđenoga prekršaja, predsjednik povjerenstva za obranu završnoga rada odmah obavještava predsjednika i članove Školskog prosudbenog odbora.
3. O prekidu obrane završnoga rada konačnu odluku donosi Školski prosudbeni odbor u roku od 24 sata od obrane, izdavanjem odgovarajućeg rješenja.
4. Protiv rješenja iz stavka 3. ovoga članka dopuštena je žalba nadležnoj agenciji koju učenik odnosno pristupnik može uložiti u roku od tri dana od dostave rješenja.

Članak 23.

1. Učenik odnosno pristupnik koji smatra da su tijekom postupka obrane značajno prekršene odredbe Pravilnika o izradbi i obrani završnoga rada i pravila ovoga Poslovnika ima pravo uložiti pisani prigovor Školskome prosudbenom odboru u roku od 24 sata od završetka obrane.
2. Školski prosudbeni odbor u roku od 24 sata od primitka prigovora donosi rješenje i upućuje ga učeniku odnosno pristupniku.
3. Učenik odnosno pristupnik koji nije zadovoljan rješenjem Školskoga prosudbenoga odbora, ima pravo u roku od 24 sata od primitka rješenja uložiti žaslbu Ministarstvu znanosti, obrazovanja i športa.
4. PRIJELAZNE I ZAVRŠNE ODREDBE

Članak 24.

Ovaj Poslovnik stupa na snagu osmoga dana od dana objave na oglasnoj ploči Škole.

Klasa: 003-05/09-01/12

Urbroj: 2177-12-01-09-1

U Požegi, 21. prosinca 2009. Godine

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_

Iva Šnajder, dipl. ing.